شەفەق
نیوز/ سەرچەوەیگ لە وەرگری شارستانی، ئمڕوو یەکشەممە، باس وەڕیەوچگن کارەیل مینەکردن
گیرهاتگەیل ژیر خوەڵ رمیانەگەی مەزار "قەتارەی ئیمام عەلی " لە کەربەلا کرد
ک وە هوشداری  وەڕیەو چوود، نەگ لە شوینیگتر
بڕمیەێد.
سەرچەوەگە
ئەرا ئاژانس شەفەق نیوز وت: تیمەیل وەرگری شارستانی هیمان لە کار رزگاردن ئەوانەگ لە
ژیر رمیای تەپەگەی کەربەلا وەردەوامن، و مەزەنە کریەێد  پەنج کەس هانە ژیر رمیایەگە، دویای ئەوەگ دویەکە
سئ زاڕوو رزگار کریان.
هەمیش
باس زەخمداری چوار کەس مەوقەی رویداوەگە، و رەسینە دریاکەفتنیان، وئیسە تەندروسییان
خاسە.
وەڕێەوبەرایەتی
وەرگری شارستانی لە بەیاننامیگ وت: تیمەیلمان وەردەوامن وە چاڵکەنین هویردیگ تا ئاسن
کۆنکرێتەگە بووڕن، و پارچەیل کۆنکرێت لە شوین قەتارەی ئیمام عەلی لە کەربەلا هەڵگرن،
وە هاوکاری تیمەیل مینەکردن ورزگارکردن بەغداد و تیمەیل بابل ودیوانیە و موسەنا.
بەیاننامەگە
وتیش: دویەشەو تا شەوەکی کار کریاگە، و تیمەیل توەنستن ئۆکسجین و ئاو نووشین و
خوەراک بڕەسننە ئەو کەسیلە ک لە ژیر خاکەگە گیر هاتنە، ک دویای ئەوەگ کونا لە پارچەیل
کۆنکرێت دروس کردن و قسەیش وەردیان کردن تا دڵنیا بوون.
بەیاننامەگە
دووپات کرد ک تیمەیل توەنستن دوو مناڵ درارن و تەندروسییان خاسە، وهیمان کار تا دراوردن
گشت گیرهاتگەیل لە زیارەتچیەیل و کریکارەیل وەردەوامە.
